সরকারি হাসপাতালে কত বেড ফাঁকা? জানাতে হবে ডিজিটাল প্ল্যাটফর্মে, নির্দেশ আদালতের

ওয়েবডেস্ক-  রাজ্যের (State)  সমস্ত সরকারি হাসপাতালে (Government Hospital) প্রতিটি বিভাগে কত বেড ফাঁকা রয়েছে তার ডিজিটাল প্ল্যাটফর্মে-এর (Digital Platform) মাধ্যমে প্রকাশ করতে হবে। প্রতিনিয়ত তার আপডেট দিতে হবে।

৩০ দিনের মধ্যে রাজ্য সরকারকে নির্দিষ্ট ওয়েবসাইট তৈরি করে রাজ্যের সমস্ত সরকারি হাসপাতালগুলির প্রতিটি বিভাগে বেডের অবস্থান জানাতে হবে। যাতে কোনও রোগীকে হাসপাতালে নিয়ে যাওয়ার আগেই তার পরিবারের লোক ওই ওয়েবসাইটের মাধ্যমে রোগীর পরিবারের লোক জানতে পারে কোন হাসপাতালে তার চিকিৎসার জন্য ওই বিভাগের বেড খালি আছে। নির্দেশ কলকাতা হাইকোর্টের প্রধান বিচারপতি সুজয় পাল ও বিচারপতি পার্থসারথি সেনের ডিভিশন বেঞ্চের।

আরও পড়ুন-  আই প্যাক আবহে আজ কলকাতায় ইডি ডিরেক্টর রাহুল নবীন!

আদালতের পর্যবেক্ষণ,  রোগীকে হাসপাতালে নিয়ে যাওয়ার পর জানা যায় সেখানে বেড খালি নেই। আবার তাকে অন্য হাসপাতালে স্থানান্তর করা হয়। সেখানে গিয়েও দেখা যায় বেড খালি নেই। এতে রোগীর স্বাস্থ্যের অবস্থা ক্রমশ অবনতি হতে থাকে। এই সংকট কাটাতেই ডিজিটাল প্লাটফর্মের প্রয়োজন।  ৩০দিন পর মামলার পুনরায় শুনানি। পরবর্তী শুনানিতে রাজ্যকে বাস্তবায়ন সংক্রান্ত রিপোর্ট জমা করতে হবে।

The post সরকারি হাসপাতালে কত বেড ফাঁকা? জানাতে হবে ডিজিটাল প্ল্যাটফর্মে, নির্দেশ আদালতের first appeared on KolkataTV.